รัฐมนตรีว่าการกระทรวงมหาดไทย ระบุสถานการณ์ก่อนเลือกตั้งเรียบร้อยดี พรรคการเมืองควรนำเสนอแนวทางบริหารประเทศมากกว่าการโจมตีกัน
รัฐมนตรีว่าการกระทรวงมหาดไทย ระบุสถานการณ์ก่อนเลือกตั้งเรียบร้อยดี พรรคการเมืองควรนำเสนอแนวทางบริหารประเทศมากกว่าการโจมตีกัน พร้อมสั่งการทุกส่วนงานเตรียมการรับมือสถานการณ์ภัยแล้งพลเอกอนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า บรรยากาศโดยทั่วไปในช่วงการหาเสียง 1 เดือนก่อนการเลือกตั้ง ถือว่าเรียบร้อยดี พรรคการเมืองสามารถลงพื้นที่หาเสียงได้ แต่ปฏิเสธตอบโต้กรณีที่บางพรรคการเมืองหาเสียงด้วยการมุ่งเป้าโจมตีรัฐบาลและกองทัพ โดยเห็นว่าการหาเสียงควรมุ่งเสนอแนวทางในการบริหารประเทศ แต่โดยส่วนใหญ่กลับมีการใช้วาทะกรรม หยิบยกประเด็นขึ้นมาโจมตีกัน มากกว่าการนำเสนอนโยบายที่จะทำในอนาคต เพื่อเป็นทางเลือกให้ประชาชนตัดสินใจ ทั้งนี้ปลัดกระทรวงมหาดไทย ได้ให้แนวทางข้าราชการส่วนท้องถิ่น ด้วยการออกหนังสือแจ้งไปยังทุกหน่วยงานในสังกัดกระทรวงมหาดไทย ให้วางตัวเป็นกลาง ซึ่งหากมีการฝ่าฝืนก็จะได้รับโทษรัฐมนตรีว่าการกระทรวงมหาดไทย ปฎิเสธให้ความเห็น ว่าพลเอกประยุทธ์ จันทร์โอชา นายกรัฐมนตรี และหัวหน้า คสช. ควรเข้าร่วมเวทีแสดงวิสัยทัศน์ หรือ ดีเบต หรือไม่ หลังประธานคณะกรรมการการเลือกตั้ง หรือ กกต. ให้ความเห็น โดยอ้างอิงระเบียบ กกต. ว่าสามารถทำได้ เนื่องจากไม่ต้องการวิจารณ์ หรือให้ความเห็นแทนนายกรัฐมนตรี ซึ่งการจะบอกว่าทำได้ไม่ได้นั้น เป็นเรื่องของข้อกฎหมาย แต่ผลของการเข้าร่วมเวที จะส่งผลดีหรือไม่ ถือเป็นดุลยพินิจของพลเอกประยุทธ์เอง นอกจากนี้ยังปฏิเสธให้ความเห็นถึงผลกระทบจากการเสนอร่างพระราชบัญข้าว แต่เห็นว่าการพิจารณาร่างกฎหมายของสภานิติบัญญัติแห่งชาติ หรือ สนช. ก็มีตัวแทนของหลายภาคส่วนเข้าร่วมรัฐมนตรีว่าการกระทรวงมหาดไทย ยังระบุว่า ได้สั่งการให้ทุกส่วนงานที่เกี่ยวข้อง เตรียมการรับมือสถานการณ์ภัยแล้ง ทั้งเรื่องน้ำอุปโภค บริโภค และการประกอบอาชีพ